Երկար տարաձայնությունից հետո ավագանու անդամները դեմ քվեարկեցին օրակարգի առաջին հարցին: Համայնքապետարանի աշխատակազմի տարածքային զարգացման, հողային կադաստրի և գյուղատնտեսության բաժնի պետ Երվանդ Հակոբյանը ներկայացրեց օրակարգի հաջորդ հարցը՝ տրամադրել Սթրիթ Վորքաութ Հայաստանյան ֆեդերացիային բարեգործական հիմունքներով Հրազդան քաղաքի Կենտրոն թաղամասի Շատրվանային պուրակի 0,0096 հա տարածք, մարզական գույքով և մարզական սարքավորումներով կահավորելու նպատակով. «Կա՛մ պետք է ընդունենք, կա՛մ մերժենք, սա հրազդանցիների համար է, ցանկալի է այն լինի մանկապատանեկան ստեղծագործական կենտրոնի դիմաց: Ընկերությունը այս ամենը նվիրում է Հրազդանին»,- ասաց Հակոբյանը, իսկ ավագանին էլ կողմ քվեարկեց: